สวัสดีค่ะ ตอนนี้อายุครรภ์ 32 สัปดาห์ค่ะ มีอาการปวดท้องน้อยข้างขวา ปวดเหมือนประจำเดือนค่ะ ครรภ์แรกค่ะ ไม่เคยมีประวัติแท้งค่ะ อยากทราบว่าปวดแบบนี้ปกติไหมคะ
สวัสดีค่ะ อาการปวดท้องน้อยข้างขวาในผู้ตั้งครรภ์นั้น อาจเกิดจาก การที่มดลูกบีบตัวหรือเป็นภาวะคลอดก่อนกำหนดได้ หากอายุครรภ์ประมาณนี้อาจจะไม่ใช่ภาวะแท้ง คือเด็กน่าจะโตจนน่าจะมีชีวิตอยู่ภายนอกร่างกายได้แล้ว แต่อย่างไรก็ตามเด็กที่ยังไม่สมบูรณ์มากนัก มีโอกาสเสียชีวิตหลังคลอดได้สูง แพทย์จึงมักจะยับยั้งการบีบตัวของมดลูกไว้ก่อน และให้ยากระตุ้นปอดทารกร่วมด้วย สาเหตุอื่นๆ เช่น ปวดจากกล้ามเนื้ออักเสบหรือตึงตัว กระเพาะปัสสาวะอักเสบ เป็นต้นควรไปพบแพทย์เพื่อตรวจเพิ่มเติมทันที เพราะอาจเป็นภาวะคลอดก่อนกำหนดได้ดังกล่าวไปเบื้องต้นงดการยกของหนัก งดการมีเพศสัมพันธ์ กินยาแก้ปวดกลุ่มพาราเซตามอลบรรเทาอาการได้หากปวดมาก แต่แนะนำไปพบแพทย์ให้เร็วจะดีที่สุด